- Ընդդիմությունն ունի այնքան շանս, ինչքան ժողովուրդն ունի մեր կյանքում փոփոխություն իրականացնելու ցանկություն: Ես կարծում եմ` դրանք համահունչ են: Մեր խնդիրն ընտրություններում պետք է լինի դա վերածել գործի, արձանագրության, կոնկրետ ձայնի: Սա է այս պահին դժվարությունը: Այն, որ ժողովրդի ճնշող մասը փոփոխության ցանկություն ունի, պատկերացնում է, թե որտեղից են գալիս իր դժվարությունները` արտագաղթը, կոռուպցիան, սոցիալական անարդարությունը, գնաճը և այլն. շատ լավ գիտի: Գիտի նաև փոփոխության ձևը: Մեծ մասը կգա քվեարկության, բայց մի մասը չի հավատում, որ այդ քվեարկությունը ցանկալի արդյունք կբերի: Այդ առումով, մեր խնդիրը պետք է լինի հույս արթնացնել, որ ինքը` ժողովուրդը, կարող է ազդել երկրի գործընթացների վրա, և մենք կարող ենք պահել նրա տված քվեն: Այսինքն` ընտրությունների կազմակերպումը պարզ ձևակերպումով հետևյալն է` ժողովրդի ցանկությունը դարձնել քվե, և քվեն պահել, դարձնել արձանագրություն: